ประกาศของคณะปฏิวัติ ฉบับที่ 50 (ควบคุมสถานที่บริการประชาชน)
ประกาศวันที่ 1959-01-15

content: ประกาศของคณะปฏิวัติ ฉบับที่ ๕๐
content: โดยที่ได้พิจารณาเห็นว่า ในปัจจุบันนี้มีสถานบริการประชาชนหลายแห่ง เช่น สถานบริการอาบน้ำ โรงแรม บังกาโล สถานเต้นรำ สโมสร และโรงมหรสพหลายแห่ง มีวิธีดำเนินงานอันไม่สุจริต กระทำการฝ่าฝืนกฎหมาย ตลอดจนกระทบกระเทือนต่อความสงบเรียบร้อยหรือศีลธรรมอันดีของประชาชนอยู่เสมอ หัวหน้าคณะปฏิวัติจึงมีคำสั่งดังต่อไปนี้
sectionNo: 1
content: ข้อ ๑ ให้เจ้าพนักงานฝ่ายปกครองและตำรวจ เอาใจใส่สอดส่องปราบปรามการกระทำทำนองนี้โดยเข้มงวดกวดขัน
sectionNo: 2
content: ข้อ ๒ หากปรากฏว่าสถานที่ใดมีการกระทำผิดกฎหมายหรือมีพฤติการณ์อันขัดต่อความสงบเรียบร้อยหรือศีลธรรมอันดีของประชาชนเกิดขึ้น ไม่ว่าจะเป็นสถานที่ที่ตั้งขึ้นโดยอำนาจการอนุญาตของเจ้าหน้าที่ฝ่ายใดตามกฎหมายใดก็ตาม ให้อธิบดีกรมตำรวจหรือรองอธิบดีกรมตำรวจสำหรับจังหวัดพระนครและจังหวัดธนบุรี
sectionNo: 2
content: ผู้ว่าราชการจังหวัดสำหรับจังหวัดต่าง ๆ นอกจากจังหวัดพระนครและจังหวัดธนบุรี มีอำนาจพิจารณาสั่งการปิดสถานที่ดังกล่าวโดยมีกำหนดระยะเวลาหรือไม่มีกำหนดระยะเวลาก็ได้ ตามควรแก่กรณี
sectionNo: 3
content: ข้อ ๓ ผู้ใดฝ่าฝืนคำสั่งตามข้อ ๒ แห่งประกาศนี้ ให้ถือว่าขัดคำสั่งเจ้าพนักงานมีความผิดตามประมวลกฎหมายอาญา มาตรา ๓๖๘
sectionName: วันที่มีผลใช้บังคับ
content: ทั้งนี้ ตั้งแต่บัดนี้เป็นต้นไป
content: ประกาศ ณ วันที่ ๑๕ มกราคม๒๕๐๒ จอมพล สฤษดิ์ ธนะรัชต์ หัวหน้าคณะปฏิวัติ